**Erőszakkutató Intézet**

**Közlési útmutató**

**A szöveg formázása**

* Főszövegben Garamond 12-es, lábjegyzetben 10-es méret betűméret, sorkizárt igazítás, bekezdések elején 1,25-ös behúzás, 1,5-es sorköz.

Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg[[1]](#footnote-1) Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg Szöveg.

* Normál betűstílus alkalmazandó, csupán az idézeteknél valamint a bibliográfiában a címek megjelölésére használunk kurziválást. Aláhúzás, áthúzás legfeljebb csak idézeteknél használandó, amennyiben az eredeti szövegben is végeztek hasonló módosításokat.
* Ha valamilyen szempont miatt szükséges a szöveg beosztásának, formájának változtatása (például forrásközlés), akkor ezt az oldaltörés, behúzás és a térköz módosításával, s ne üres bekezdések, többes szóközök, tabulátorok felhasználásával végezzük el.
* A főszövegben ne használjunk rövidítéseket (pl., ill.). Ugyancsak ügyeljünk arra, hogy különböző szervezetek rövidítését az első említés alkalmával feloldjuk a szövegben.

*Idézés*

* A szövegben lévő idézetek idézőjelekkel közrefogva kurzívval jelöljük. Az esetleges kihagyásokat az alábbi módon jelöljük: […] Az idézetekbe való további betoldásokat is szögletes zárójel ([szöveg]) segítségével tegyük meg.
* Idézeteken belüli idézeteknél az elsődleges (dupla) idézőjel – lúdláb – félidézőjel mintát kövessük: *„… »… ’minta’ …« …”*

*„Szekfű Gyula szerint: »Ki tagadná, hogy a Duna s Tisza árterületein konyhalatin nemzet szaladgálna, ha Werbőczy politikai ’nemzete’ alatt a magyar paraszt elsorvadt volna.«”*

* Ügyeljünk az idézetek mondatba ágyazására vonatkozó helyesírási szabályokra. (https://helyesiras.mta.hu/helyesiras/default/akh12#F9\_5\_0\_3)

*Írásjelek*

* Ügyeljünk a hosszú kötőjel (alt+0150) használatára, elsősorban az alábbi esetekben: oldalszámok (pl. 50–60.), pontos időszakot megjelölő, évszámokkal kifejezett időtartamok (pl. 1939–1945), népek, nyelvek összekapcsolása (pl. Osztrák–Magyar Monarchia, magyar–román háború) illetve a lentebb ismertetett bibliográfiai leírások.
* A rövid kötőjelet számoknál a „körülbelül”, „néhány” jelentésben használjuk, pl. 1-2 db,
3-4 éve, mintegy 10-20 ezer fő.

*Fejezetcímek formázása*

# Főfejezet/tanulmány címe

## *Fejezetcím*

### **Alfejezetcím**

#### Másodlagos alfejezetcím

**Bibliográfiai hivatkozás**

Az Erőszakkutató Intézet kiadványaiban a bibliográfiai tételek adatait a közlemény végi *Források és szakirodalom* jegyzékben tüntetjük fel, lábjegyzetekben pedig csak rövidített formában utalunk a hivatkozott munkákra.

Szerző/szerkesztő neve, kiadás éve: oldalszám.

Romsics, 1999: 91.

A pontos beazonosítást a bibliográfia teszi lehetővé, amiben egyértelműen meg van nevezve a rövidítéshez tartozó mű, kiadvány vagy más dokumentum.

Romsics, 1991

Romsics Ignác: *Bethlen István. Politikai életrajz*. Budapest, Magyarságkutató Intézet, 1991.

A bibliográfiai leírás a rövidítést közvetlenül követi, 1,25-ös baloldali (teljes) behúzással. A bibliográfiánál törekedjünk arra, hogy a rövidítés és az ezt követő bibliográfiai leírás minden esetben egy oldalra kerüljön. Ennek érdekében az alábbi formázásokat alkalmazzuk:

Rövid bibliográfiai leírás: Bekezdés → Szövegbeosztás → Együtt a következővel

Teljes bibliográfiai leírás: Bekezdés → Szövegbeosztás → Egy oldalra

A Források és szakirodalom jegyzékben a lentebbi mű- illetve dokumentumtípusokat különböztetjük meg.

**Levéltári források**

*Levéltári források hivatkozása a bibliográfiában*

*Levéltár megnevezése (rövidítése)*

Levéltár rövidítése, jelzet. A feldolgozott fond/állag megnevezése.

Fondon/állagon belüli levéltári egység jelzete és megnevezése.

*Budapest Főváros Levéltára (BFL)*

BFL, VII.5.c. Budapesti Királyi Büntetőtörvényszék, Büntető perek iratai

*Magyar Nemzeti Levéltár Országos Levéltára (MNL OL)*

MNL OL, K 28. A Miniszterelnökség Nemzetiségi és Kisebbségi Osztálya

MNL OL, K 429. Kozma Miklós iratai

*Magyar Nemzeti Levéltár Pest Vármegyei Levéltár (MNL PVL)*

MNL PVL, XXV. 51. c. Magyar Szocialista Munkáspárt (MSZMP) Pest Megyei Bizottsága iratai. Végrehajtóbizottság jegyzőkönyvek

3/40. ő. e. Végrehajtó bizottsági ülés, 1958. március 24. 1–58.

<https://library.hungaricana.hu/hu/collection/partiratok_pml_mszmp_vb_1958/>

(Utolsó letöltés: 2023. augusztus 20.)

* A levéltár megnevezése előtt és után 12 pt-s térközt alkalmazunk.
* A fondnál/állagnál alacsonyabb levéltári egységek megnevezését 1,25-ös balról való behúzással formázzuk.

*Levéltári források hivatkozása a lábjegyzetekben*

Levéltár rövidítése, jelzet. Hivatkozott dokumentum megnevezése és dátuma.

BFL, VII.5.c. 15929/1923. Jegyzőkönyv Rutich Elemér gyanúsított kihallgatásáról. Budapest, 1923. november 23.

MNL OL, K 28. 108. tétel, 1939–H–17354. Hrecska Vaszilij ároki görögkeleti lelkész panaszlevele Teleki Pál miniszterelnökhöz. 1939. május 26.

Rövidítendők a raktári egységre vonatkozó megnevezések: köt.: kötet; dob.: doboz; cs.: csomó; ő. e.: őrzési egység.

**Irattári források, magángyűjtemények**

* Közgyűjteményekben nem fellelhető dokumentumok. A levéltári forrásokhoz hasonló struktúrában hivatkozzuk.

**Sajtóforrások**

* A hírlapokban megjelent, korabeli forrásként felhasznált kiadványokat és a benne megjelent cikkeket értjük ezalatt. A (szak)folyóiratokban megjelent művek hivatkozását lásd a szakirodalomnál.

*Sajtóforrások hivatkozása a bibliográfiában*

*Hírlap címe*, feldolgozott évfolyamok

*8 Órai Újság*, 1927–1934

*Az Est*, 1922–1929

*Az Újság*, 1916–1934

*Sajtóforrások hivatkozása lábjegyzetekben*

Szerző neve [ha van]: cikk címe. *Hírlap címe*, megjelenés dátuma, oldalszám.

Sági Pál: Meghalt a kokain-király. *8 Órai Újság*, 1932. április 20., 2.

A kofferes gyilkost más bűnökkel is gyanúsítják. *Friss Ujság*, 1931. március 25., 1–3.

**Jogszabályok**

* Bibliográfiában a jogszabály teljes megnevezése és forrása feltüntetendő. Lábjegyzetben a jogszabály rövid megnevezése, esetleg azon belüli pontos jogszabályhely meghatározása szükséges.

*Bibliográfiában:*

A magyar kormány 1920. évi 2.394. M. E számú rendelete, az állami hatóságok, hivatalok és intézmények elnevezéséről, és az állami címereken a szent koronának alkalmazásáról. *Magyarországi Rendeletek Tára* 1920. 140–142.

1931. évi III. törvénycikk a honvédség, vámőrség, folyamőrség és csendőrség kötelékében szolgálatot teljesített legénységi állományú egyéneknek a köz- és magánszolgálatban alkalmazásáról. *Ezer év törvényei* <https://net.jogtar.hu/ezer-ev-torveny?docid=93100003.TV&searchUrl=/ezer-ev-torvenyei%3Fpagenum%3D40> (Utolsó letöltés: 2023. augusztus 20.)

*Lábjegyzetben:*

2394/1920. M.E. sz. rendelet

1931. évi III. tc. 6. §

**Publikált források**

* Forráskiadvány, naplók, visszaemlékezések, adattárak feltüntetése. Hivatkozásukra vonatkozólag lásd a Szakirodalom fejezetet.

**Online források**

* Ide csupán azok az online tartalmak tüntetendők fel, amik nem rendelkeznek bibliográfiai alapadatokkal, azaz szerzővel és címmel. Például szerző nélküli intézménytörténetek különböző honlapokon, adatbázisok.
* Nem tartoznak ide a szerzővel rendelkező cikkek (függetlenül attól, hogy azok blogon vagy online folyóiratban, híroldalon jelentek meg) és az online elérhető levéltári anyagok sem. Mindezeket a sajtóforrások, szakirodalom valamint a levéltári forrásokban megadott szabályok menték kell hivatkoznunk, csupán a bibliográfiai leírást követően kell feltüntetnünk az adott mű/dokumentum elérési helyét és idejét.

Budapest–Bergen-Belsen–Svájc weboldal.

Budapest–Bergen-Belsen–Svájc weboldal.

<https://bparchiv.hu/hirek/budapest-bergen-belsen-svajckasztner-vonat-fovarosi-utasai> (Utolsó letöltés: 2022. december 11.)

KSH Helységnévtár – Sajószentpéter

KSH Helységnévtár – Sajószentpéter.

<https://www.ksh.hu/apps/hntr.telepules?p_lang=HU&p_id=16054> (Utolsó elérés: 2023. augusztus 20.)

VMSzC

A VMSzC Gépipari és Informatikai Technikum története. <http://www.gepipari.hu/index.php/az-iskola/iskolatortenet> (Utolsó elérés: 2023. augusztus 20.)

**Egyéb források**

* Alapvetően nem írásos források tüntetendők fel mint filmek, videók, hanganyag stb.

Agitátorok, 1969

*Agitátorok*. Fekete-fehér magyar játékfilm. Rendezte: Magyar Dezső. Budapest, Balázs Béla Stúdió, 1969.

Latinka ballada, 1959

Ruzicska Józsefné (szerk.): *Latinka ballada.* Budapest, Magyar Diafilmgyártó Vállalat, 1959.

Latinka ballada, 1966

Latinka ballada, 1966. In: Révész László*: Fáklyavivők – Dalok, hősök, emlékek 4. rész*. Budapest, Qualiton Hanglemezkiadó, 1966.

**Szakirodalom**

*Önállóan megjelent művek*

Szerző: *Kötet címe*. Kiadás helye, kiadó, kiadás éve.

Romsics, 1991

Romsics Ignác: *Bethlen István. Politikai életrajz*. Budapest, Magyarságkutató Intézet, 1991.

Amennyiben egy kötet csak online formában jelent meg, akkor feltüntetendő az online elérhetőség is.

Olosz, 2022

Olosz Levente: *Narratívák fogságában. A Kasztner-ügyről szóló tudományos és közéleti diskurzusok története*. Budapest, Clio Intézet, 2022.

<https://www.clioinstitute.hu/_files/ugd/198ee4_a41ab735413b421a989ed9eb052b7d0c.pdf> (Utolsó letöltés: 2023. augusztus 20.)

*Szerkesztett kötetek, forráskiadványok*

* Szerkesztett tanulmánykötetre mind kiadványra csak akkor hivatkozzunk, ha az egész kiadványra reflektálunk a szövegben. Amennyiben az egyes oldalakon megjelenő állításokra, adatokra, úgy az adott tanulmányok adatait tüntessük fel.

Szerkesztő neve (szerk.): *Kötet címe*. Kiadás helye, kiadó, kiadás éve.

Krausz–Varga, 2013

Krausz Tamás – Varga Éva Mária (szerk.): *A magyar megszálló csapatok a Szovjetunióban. Levéltári dokumentumok 1941–1947*. Budapest, L’Harmattan Kiadó, 2013.

*Szerzői adatokkal nem rendelkező hivatalos kiadványok*

*Kiadvány címe*. Kiadás helye, kiadó, kiadás éve.

Szerző és szerkesztő hiányában a rövidít hivatkozási formában a vezetéknév helyére a cím egy jellegzetes részét helyezzük.

Magyar Fajvédők, 1938

*A magyar fajvédők országos szövetségének alapszabályai*. Budapest, Stádium, 1938.

Népszámlálás, 1912.

*A Magyar Szent Korona Országainak 1910. évi népszámlálása. Első rész. A népesség főbb adatai községek és népesebb puszták, telepek szerint*. Budapest, Magyar Királyi StatisztikaiHivatal, 1912.

Amennyiben több kötetből álló kiadványról van szó, ebben az esetben mindig csak a vonatkozó kötetére hivatkozzunk, ez viszont jelenjen meg a rövidített hivatkozásban is.

Képviselőházi napló, 1939: XXII.

*Az 1935. évi április hó 27-ére hirdetett országgyűlés képviselőházának naplója.* XXII. Budapest, Athenaeum, 1939.

*Tanulmánykötetben megjelent művek*

Mű szerzője: Mű címe. In: Kötet szerkesztője (szerk.): *Kötet címe*. Kiadás helye, kiadó, kiadás éve. oldalszámok (tól-ig)

Siró, 2010

Siró Béla: Társadalom és elmebetegügy a világháborúk közötti Magyarországon. In: Kovács Zoltán – Püski Levente (szerk.): *Emlékkönyv L. Nagy Zsuzsa 80. születésnapjára*. Debrecen, Debreceni Egyetem Történelmi Intézete, 2010. 331–350.

Amennyiben egyszerzős tanulmánykötetről van szó:

Mű szerzője: Mű címe. In: Kötet szerzője: *Kötet címe*. Kiadás helye, kiadó, kiadás éve. oldalszámok (tól-ig)

Kövér, 2014

Kövér György: A magánélet titkai és a napló. Nők, szerelem, házasság Kállay Béni életében. In: Kövér György: *Biográfia és társadalomtörténet*. Budapest, Osiris Kiadó, 2014. 124–145.

*Folyóiratban megjelent művek*

Mű szerzője: Mű címe. *Folyóirat címe* kiadás éve/folyóiratszám. oldalszámok (tól-ig)

Gayer, 2015

Gayer Veronika: Spányi Artúr és az „eperjesi középosztály” a két világháború között. *Regio* 2015/1. 109–135.

*Online folyóiratban megjelent művek*

* Azokat a tartalmakat hivatkozzuk ennek megfelelően, amelyek csak online érhetők el. Amennyiben egy folyóirat cikkei, tanulmányai elérhetők nyomtatott (legalábbis oldalakra betördelt) valamint online verzióban is, az előbbi módon hivatkozzunk rá.

Mű szerzője: Mű címe. *Folyóirat címe* kiadás éve/folyóiratszám. oldalszámok (tól-ig) [ha meghatározható] elérési link (Utolsó letöltés: dátum)

Perczel, 2018

Perczel Olivér: Atrocitások Békés és Csongrád megyében a román megszállás idején, 1919–1920. Archívnet 2018/1–2. <https://www.archivnet.hu/atrocitasok-bekes-es-csongrad-megyeben-a-roman-megszallas-idejen-1919-1920> (Utolsó letöltés: 2023. augusztus 20.)

*Honlapon megjelent művek*

* Azokat a tartalmakat hivatkozzuk ennek megfelelően, amelyek rendelkeznek szerzővel és címmel, viszont olyan honlapon, folyóiratban jelentek meg, amelyek nem számokra/évfolyamokra/kötetekre tagolódnak.

Mű szerzője: Mű címe. *Online folyóirat/honlap címe*, cikk megjelenésének dátuma. elérési link (Utolsó letöltés: dátum)

Kosztyó 2019

Kosztyó Gyula: Egy világraszóló zsidó menyegző Munkácson (1933). *Clio Intézet*, 2019. december 29. <https://www.clioinstitute.hu/single-post/2019/12/29/egy-vil%C3%A1grasz%C3%B3l%C3%B3-zsid%C3%B3-menyegz%C5%91-munk%C3%A1cson-1933> (Utolsó letöltés: 2023. augusztus 30.)

Végső, 2023

Végső István: „Nem gondoltunk arra, hogy életveszélyben vagyunk” – Egy vidéki zsidó tanács a célkeresztben. *Újkor.hu*, 2023. január 29. <https://ujkor.hu/content/nem-gondoltunk-arra-hogy-eletveszelyben-vagyunk-egy-videki-zsido-tanacs-a-celkeresztben> (Utolsó letöltés: 2023. augusztus 30.)

*Disszertációk és egyéb publikálatlan művek*

Mű szerzője: *Mű címe*. A dolgozat típusa. Kiadás helye, felsőoktatási intézmény megnevezése, kiadás éve. Online elérhetőség adatai [amennyiben ez fennáll]

Sallai, 2008

Sallai Gergely: *„A határ megindul, az ország nagyobb lesz…” A csehszlovákiai magyar kisebbség és Magyarország kapcsolatainak diplomácia-, politika- és társadalomtörténeti vizsgálata az 1938. évi csehszlovákiai válságtól Kárpátalja Magyarországhoz csatolásáig (1938. május – 1939. március*). Doktori Disszertáció. Budapest, Pázmány Péter Katolikus Egyetem Történettudományi Doktori Iskola, 2008. <https://mek.oszk.hu/08400/08417/08417.pdf> (Utolsó letöltés: 2023. augusztus 20.)

**További megjegyzések**

*Hivatkozás a lábjegyzetekben*

* Lábjegyzetekben felsorolásnál az egyes tételek elválasztására a ;-őt használja.

Romsics 2001: 15.; Pritz 2014: 1.

* Ugyanő (Uő) formát nem használjuk sem a részletes bibliográfiai leírásnál, sem pedig a lábjegyzetekben feltüntetett bibliográfiai rövidítéseknél. Az ugyanott (Uo.) formulát csak akkor használjuk, ha két egymást követő lábjegyzetben ugyanarra a forrásra/szakirodalomra hivatkozunk.

*Hiányzó adatok*

* Hiányzó bibliográfiai adatokat az alábbi módon jelöljük: Sz. n.: szerző nincs; H. n.: hely nincs; K. n.: kiadó nincs; É. n.: év nincs.
* Amennyiben egy adat más forrásból rekonstruálható, akkor azt szögletes zárójelben jelöljük.

Szabó Péter – Számvéber Norbert: *A keleti hadszíntér és Magyarország, 1941–1943*. [Nagykovácsi], Puedlo Kiadó, [2003]

* Amennyiben egy szerző álnéven publikált egy művet, szögletes zárójelben tüntessük fel a szerző valódi nevét, a rövidített formában viszont a szerzői valódi nevét szerepeltessük. Rainer, 1987

Fényes Elek [Rainer M. János]: Adatok az 1956-os forradalmat követő megtorláshoz. *Beszélő* 1987/1. 43–63.

* Amennyiben egy szerzőnek a nevét csak rövidítve tüntették fel egy adott műnél, akkor a rövidítés ténye mellett szögletes zárójelben egészítsük ki a nevét.

R[áttkay]. R[adich]. K[álmán].: Nemzet a háborúban. *Magyarság*, 1941. június 29., 1.

*Idegennyelvű művek*

* Idegennyelvű szerzők esetében a névalakot azonos sorrendben tüntetjük fel.

Joseph Spillane: The Making of an Underground Market: Drug Selling in Chicago, 1900–1940. *Journal of Social History* 1998/1. 27–47.

* Idegennyelvű köteteknél is magyarul tüntessük fel a kötetben való közreműködést (pl. szerk.) az idegennyelvű kifejezések helyett (pl. ed., Hrsg.).

Stephen Snelders: Intoxicants and Intoxication on the Western Front. In: Leo van Bergen Eric Vermetten (szerk.): *The First World War and Health. Rethinking Resilience*. Leiden, Brill, 2020. 71–91.

* A nem latin betűkészletet használó művek esetén meghagyjuk az eredeti írásmódot, viszont a rövidített alaknál latin betűre átírva adjuk meg a szerző/szerkesztő nevét.

Danilec, 2015

Юрий Данилець: Трансформации в жизни православной церкви на Закарпатье в 1939–1945 гг. *Русин* 2015/2. 61–79.

*Többes szerzői, kiadási adatok*

* Amennyiben egy műnek/kötetnek több szerzője, szerkesztője, kiadója vagy kiadási helye van, ezeket hosszú kötőjellel válasszuk el.
* A személynevek között a nagykötőjelet betűközzel, viszont a bibliográfiai rövidített hivatkozásnál betűköz nélkül helyezzük el.

Hajdu–Pollmann, 2014

Hajdu Tibor – Pollmann Ferenc: *A régi Magyarország utolsó háborúja, 1914–1918*. Budapest, Osiris Kiadó, 2014.

* A nagykötőjelet kiadók között betűközzel, városok esetében szorosan, azaz betűköz nélkül helyezzük el.

Gyarmati György et. al. (szerk.): *Bűnbak minden időben. Bűnbakok a magyar és az egyetemes történelemben*. Budapest–Pécs, Kronosz Kiadó – Magyar Történelmi Társulat – Állambiztonsági Szolgálatok Történeti Levéltára, 2013.

* Amennyiben egy kötetnek háromnál több szerzője vagy szerkesztője van, utóbbi esetben nem meghatározható a kötet főszerkesztője (főszerk.) vagy felelős szerkesztője (fel. szerk.), akkor az első szerkesztő feltüntetését követően az et. al. formulával rövidítjük mind a teljes, mind a rövidített bibliográfiai leírásnál.

Háda et. al., 2009.

Háda Béla et. al. (szerk.): *Két világ kutatója. Urbán Aladár 80 éves*. Budapest, ELTE ÚJ- és Jelenkori Egyetemes Történeti Tanszék, 2009.

*Rövidített hivatkozási forma*

* Ha egy szerzőnek egy évből több művét is felhasználjuk, akkor a rövidített alakban az évszámot követően az abc kis betűinek feltüntetésével különböztetjük meg a hivatkozott műveket.

Végső, 2005a

Végső István: Ceglédi zsidók sorsa a vészkorszakban. In: Molnár Judit (szerk.): *A holokauszt Magyarországon. 60 év után európai perspektívában*. Budapest, Balassi Kiadó, 2005. 479–496.

Végső, 2005b

Végső István: A zsidóellenes törvénykezés és Cegléd. *Gerjepart* 2005/21. 2–17.

* Egyes könyvek, könyvsorozatok történettudományi szakirodalomban meghonosodott rövidítési formái alakultak ki. Ezek a kötet számának és kiadási évének megadásával alkalmazhatók a rövid hivatkozás megtételekor:

ADAP Ser. D VII, 1956

Paul R. Sweet – Margaret Lambert – Maurice Baumont (főszerk.): *Akten zur deutschen auswärtigen Politik: 1918–1945.* Serie D (1937–1945) VII. Die letzten Wochen vor Kriegsausbruch: 9. August bis 3. September 1939. Baden-Baden, Imprimerie Nationale, 1956.

DIMK V, 1970.

Ádám Magda (szerk.): *Diplomáciai iratok Magyarország külpolitikájához 1936–1945*. III. Magyarország külpolitikája 1938–1939. Budapest, Akadémiai Kiadó, 1970.

*Egyéb adatelemek*

* A megjelölt bibliográfiai adatokon túli további adatelemeket (például kiadás számára, átdolgozásra, rövidítésre/bővítésre vonatkozó információk) csak akkor jelöljük, ha enélkül nem beazonosítható az adott kötet (például egy kötet egy éven belül több, eltérő tartalmú vagy tördelésű kiadást élt meg). Ebben az esetben a kiadásra vonatkozó információkat a cím és a kiadás helye közé illesztjük be.
* Amennyiben egy kötet – elsősorban visszaemlékezés, napló – a szerző halálát követően, valamely történész összeállítása révén került kiadásra, akkor a közreműködő szerkesztőt, sajtó alá rendezőt is jelölni kell. A könnyebb áttekinthetőség kedvéért viszont a rövidített hivatkozásban a visszaemlékezést, naplót keletkeztető vezetéknevét tüntetjük fel.

Bethlen, 2019

Bethlen Béla [Kovács Attila Zoltán (s. a. r.)]: *Visszaemlékezéseim*. Budapest, Szépmíves – Athenaeum Kiadó, 2019.

Reményi, 2021

Mezei Bálint (szerk.): *A doni fotós. Reményi József főhadnagy életútja, háborús naplója és fényképei*. Győr, Magánkiadás, 2021.

* Amennyiben egy kiadvány több kötetből áll, akkor a megjelenés körülményétől függően az alábbi hivatkozási módokat válasszuk:

1) Ha egy kiadvány kettő vagy több kötete egy időben, szorosan összekapcsolódva (például egy monográfia két kötete) jelent meg, akkor a bibliográfiában a címet követően tüntetjük fel a kötetek számát, a lábjegyzetben való hivatkozásnál pedig az oldalszámot megelőzően. A köteteket római számmal jelöljük.

Karsai–Somlyai, 1970

Karsai Elek – Somlyai Magda (szerk.): *Iratok Magyarország felszabadulásának történetéhez. 1944. szeptember – 1945. április*. I–II. Budapest, 1970.

Ormos, 2000

Ormos Mária: *Egy magyar médiavezér. Kozma Miklós*. I–II. Budapest, PolgArt Könyvkiadó, 2000.

Hivatkozások:

Karsai–Somlyai, 1970: II. 321.; Ormos, 2000: I. 110.

2) Ha egy kiadvány kötetei nem egy évben jelentek meg, a kötetek között lazább kapcsolat áll fenn, elsősorban kiadványsorozat tagjait jelölik az egyes kötetszámok, akkor csak a hivatkozott köteteket tüntetjük fel a bibliográfiai leírásnál.

Benoschofsky–Karsai, 2017

Benoschofsky Ilona - Karsai Elek (szerk.): *Vádirat a nácizmus ellen. Dokumentumok a magyarországi zsidóüldözés történetéhez 2. 1944. május 15. – 1944. június 30. A budapesti zsidóság összeköltöztetése*. Budapest, Balassi Kiadó, 2017.

Sáringer, 2021

Sáringer János (szerk.): *Iratok az Antall-kormány külpolitikájához és diplomáciájához.* III/1–2. (1992. január–1992. december). Budapest, VERITAS Történetkutató Intézet és Levéltár – Magyar Napló, 2021.

Hivatkozások:

Benoschofsky–Karsai, 2017: 100.; Sáringer, 2021: III/2. 349.

Budapest, 2023. augusztus 26.

 Fóris Ákos Gellért Ádám

 szerkesztő szerkesztő

1. Szöveg Szöveg [↑](#footnote-ref-1)